Organisasjonen for økonomisk samarbeid og utvikling

Organisasjonen for økonomisk samarbeid og utvikling (forkortet OECD eller OCDE) er en internasjonal organisasjon av industriland. OECD er en videreføring av OEEC (Organisation for European Economic Co-operation), som ble opprettet i 1948 for å gjennomføre Marshallhjelpen. OEEC ble erstattet av OECD i 1961 med USA og Canada som nye medlemmer. OECD-kretsen består per juli 2018 av 36 land som kjennetegnes ved velutviklet markedsøkonomi og demokrati samt et relativt høyt inntektsnivå. Europakommisjonen deltar også i arbeidet sammen med EUs medlemsstater. Formålet for organisasjonen er stimulere økonomisk utvikling og verdenshandel. Bidrag til OECDs budsjett, som er på rundt to milliarder kroner årlig, er basert på medlemslandenes økonomiske størrelse. OEEC var på tidspunktet for stiftelsen i 1948, den første europeiske organisasjon etter andre verdenskrig. Medlemsland I alt er 36 stater medlem i organisasjonen: Australia – medlem: 7. juni 1971 Belgia – medlem: 13. september 1961 Canada – medlem: 10. april 1961 Chile – medlem: 7. mai 2010 Colombia – medlem: 28. april 2020 Danmark – medlem: 30. mai 1961 Finland – medlem: 28. januar 1969 Estland – medlem: 9. desember 2010 Frankrike – medlem: 7. august 1961 Hellas – medlem: 27. september 1961 Irland – medlem: 17. august 1961 Island – medlem: 5. juni 1961 Israel – medlem: 7. september 2010 Italia – medlem: 29. mars 1962 Japan – medlem: 28. april 1964 Latvia – medlem: 1. juli 2016 Litauen – medlem: 5. juli 2018 Luxembourg – medlem: 7. desember 1961 Mexico – medlem: 18. mai 1994 Nederland – medlem: 13. november 1961 New Zealand – medlem: 29. mai 1973 Norge – medlem: 4. juli 1961 Polen – medlem: 22. november 1996 Portugal – medlem: 4. august 1961 Slovakia – medlem: 14. desember 2000 Slovenia – medlem: 21. juli 2010 Spania – medlem: 3. august 1961 Storbritannia – medlem: 2. mai 1961 Sveits – medlem: 28. september 1961 Sverige – medlem: 28. september 1961 Sør-Korea – medlem: 12. desember 1996 Tsjekkia – medlem: 21. desember 1995 Tyrkia – medlem: 2. august 1961 Tyskland – medlem: 27. september 1961 Ungarn – medlem: 7. mai 1996 USA – medlem: 12. april 1961 Østerrike – medlem: 29. september 1961 Nye medlemmer Organisasjonen er åpen for medlemskap for nye stater. Det er åpnet diskusjoner om medlemskap for Russland, Bulgaria, Romania og Costa Rica. Den 7. mai 2010 ble Chile organisasjonens første søramerikanske medlemsland. Estland, Israel og Slovenia ble invitert til medlemskap i OECD 10. mai 2010. Slovenia fullførte medlemskapsprosedyrene og ble formelt medlem av organisasjonen 21. juli 2010, mens Israel fullførte medlemskapsprosedyrene og ble formelt medlem av organisasjonen 7. september 2010. Medlemskapsprosessen ble for Estlands vedkommende sluttført 9. desember 2010. Litauen ble medlem i 2018. Russand har blitt fratatt muligheten til medlemskap i OECD som følge av den ulovlige annekteringen av Krim-halvøya i mars 2014. OECD samarbeider også med Indonesia, Kina, Sør-Afrika, Brasil og India. Bekjemping av skatteunndragelse OECD innførte i 2000 en liste over land som ikke hadde implementert internasjonalt aksepterte standarder med hensyn til beskatning. Som følge av dette innførte jurisdiksjonene på listen i løpet av de følgende år endringer i sin politikk og forpliktet seg til å følge OECDs standarder for åpenhet og informasjonsutveksling på feltet. Noen land og territorier undertegnet avtaler med OECD-land om utveksling av informasjon relatert til skatt (engelsk: tax information exchange agreements, TIEA). De tre siste landene ble fjernet fra listen over ikke-samarbeidsvillige skatteparadiser i mai 2009. Development Assistance Committee Development Assistance Committee (DAC) er et samarbeidsforum under OECD der ulike givere av bilateral bistand samarbeider for å koordinere bistanden og øke de positive effektene av bistand. Fra 1. januar 2013 er Erik Solheim leder for DAC. Fotnoter Referanser Eksterne lenker (fr) Offisielt nettsted (en) OECD – kategori av bilder, video eller lyd på Commons (en) Organisation for Economic Co-operation and Development - Organisation de coopération et de développement économiques – galleri av bilder, video eller lyd på Commons